Rodica-Mariana Ion

Rodica-Mariana Ion (n. 7 noiembrie 1958, Râmnicu-Sărat, județul Buzău) este profesor universitar, cercetător și inventator de origine română, specialistă în chimie (fotochimie), tehnici analitice de investigație, nanomateriale și nanotehnologii utilizabile în conservarea și restaurarea obiectelor și monumentelor din patrimoniul cultural. Este profesor universitar la Universitatea Valahia din Târgoviște și conducător de doctorat la aceeași universitate, specialitatea Ingineria Materialelor . De asemenea, este autoare a 55 brevete de invenție, atat nationale (OSIM, Romania), cat si EPO sau WIPO. Conduce grupul de cercetare Evaluare și Conservare Patrimoniu Cultural de la Institutul Național de cercetare-dezvoltare pentru chimie și petrochimie din București.
Rodica-Mariana Ion este cel mai bine cunoscută în lumea științifică pentru inventarea unei noi metode de tratament a cancerelor dermatologice pre-maligne. A publicat numeroase lucrări științifice in jurnale de specialitate din tara si strainatate si a contribuit la nenumarate monografii si tratate de specialitate din domenii precum chimie si fotochimie. Reprezentative sunt volumele de Fotochimie (4 volume editate in 2005-2007), Tratatul de Dermato-oncologie, precum și nenumăratele capitole în volume apărute la edituri de renume internațional, , ,
În ultimii ani, Rodica-Mariana Ion a inițiat o nouă direcție de cercetare: conservarea și restaurarea pieselor de patrimoniu, punând accent pe investigațiile complexe de natură chimică a acestora în scopul identificării celor mai bune soluții de salvare a pieselor investigate. A înființat un nou laborator de investigații fizico-chimice și mecanice a diverselor materiale implicate în piesele de patrimoniu (hârtie, piatră, sigilii, stucaturi etc.), cât și implementarea unei noi metode de restaurare a acestora bazată pe utilizarea de nanomateriale., ,
Rezultatele obținute au folosit instituțiilor muzeale in scopul conservarii si/sau restaurarii lor sau a artefactelor pe care le dețin (Muzeul Castelul Corvinilor, Hunedoara; Monumentul Triumfal Tropaeum Traiani de la Adamclisi, Constanta; Mozaicul Roman, Constanta; Ansamblul Rupestru Bisericile de creta de la Basarabi-Murfatlar, Constanta). In baza expertizei de excepție, activează si ca profesor invitat la Facultatea de Arhitectură și Urbanism din cadrul Universitatii Politehnica din Timișoara.
Doamna prof. univ. dr. chim. Rodica-Mariana ION își desfășoară activitatea didactică universitară în cadrul Universității Valahia din Târgoviște (UVT) și activitatea de cercetare în cadrul laboratoarelor de cercetare ale UVT, la ICECHIM București și în cadrul colaborărilor științifice cu unități de cercetare din țară și din străinătate. Este profesor univ. dr chim. titular la Facultatea Ingineria Materialelor si Mecanică din cadrul Universitatii Valahia din Targoviste, Conducator de doctorat în domeniul Ingineria Materialelor la UVT. Este Director Consiliului de Studii Universitare de Doctorat (CSUD) al UVT din 2021.
Ocupă poziții de conducere si reprezentare la:
-Ministerul Cercetării, Inovării si Digitalizării, Colegiul Consultativ pentru Cercetare-Dezvoltare și Inovare (CCCDI), Președinte Comisia 6: Patrimoniul Cultural și Identitate Culturală,
-Comisia Europeană, Directoratul General Sănătate, DG-SANTE, Comitetul Științific de Sănătate, Mediu si Riscuri emergente, Luxemburg,
-Ministerul Educației Naționale, Consiliul Național pentru recunoașterea Titlurilor, Diplomelor și Certificatelor (CNATDCU), Comisia Ingineria Materialelor.
Lucrări științifice publicate
Peste 350 lucrari publicate (Hirsch Index = 38 (Google Scholar), 32 (Scopus si Clarivate); factor de impact cumulat i10-index = 157, 6500 citari, loc 118 (Romania) in AD SCIENTIFIC Index 2024. https://www.adscientificindex.com/scientist/rodica-mariana-ion/4310195
In 2018 a fost decorata cu Premiul OPERA OMNIA pentru intreaga activitate stiintifica, conferita de Universitatea Valahia, Targoviste.
Rezultatele excelente obținute de Dna Prof.Rodica-Mariana Ion sunt menționate in articole din presa sau in clasamentele marilor inventatori ai României:
https://www.libertatea.ro/lifestyle/inventatori-romani-celebri-2799246
A primit peste 100 diplome si medalii obtinute la Saloane de Inventica din tara si strainatate.
Dna Prof. Ion a fost premiata inclusiv de firme private si de antreprenori de renume: Fundația Dinu Patriciu (2010) sau SHE Business (2016) sau ONG ECO-EUROPA (Platforma Națională de premiere a Excelentei). Are in palmares peste 100 diplome si medalii de aur si argint pentru invențiile si lucrările proprii.